Kokkuvõtteks võib öelda, et rasedatel esineva arteriaalse hüpertensiooni põhjuseks on enamasti preeklampsia, mille ainukeseks efektiivseks ravimeetodiks on raseduse lõpetamine vaatamata gestatsiooniajale. Medikamentoosset ravi vajavad vaid raske sekundaarse hüpertensiooni või hüpertooniatõvega patsiendid. Antihüpertensiivse raviga ei hoia ära ega ka lükka edasi preeklampsia avaldumist ning kerge ja mõõduka hüpertensiooni ravimisel võivad ravimid olla lootele ohtlikumad kui ema kõrgenenud vererõhk.